ddrg/super_eurlex huggingface dataset:
[pic] | EUROOPAN KOMISSIO | Bryssel 8.2.2010 KOM(2010)50 lopullinen 2010/0034 (NLE) Ehdotus NEUVOSTON PÄÄTÖKSEKSI yhteisön keskipitkän ajan rahoitustuen myöntämisestä Romanialle 6 päivänä toukokuuta 2009 tehdyn 2009/459/EY päätöksen muuttamisesta 2010/0034 (NLE) Ehdotus: NEUVOSTON PÄÄTÖS yhteisön keskipitkän ajan rahoitustuen myöntämisestä Romanialle 6 päivänä toukokuuta 2009 tehdyn 2009/459/EY päätöksen muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002[1] ja erityisesti sen 5 artiklan toisen alakohdan yhdessä sen 8 artiklan kanssa, ottaa huomioon komission ehdotuksen, jonka tämä on tehnyt talous- ja rahoituskomiteaa kuultuaan, sekä katsoo seuraavaa: (1) Romanialle päätettiin antaa keskinäistä apua neuvoston päätöksellä 2009/458/EY[2]. Romanialle päätettiin antaa keskipitkän ajan rahoitustukea neuvoston päätöksellä 2009/459/EY[3]. (2) Romanian taloudellisen taantuman laajuus ja vakavuus edellyttävät rahoitustukierien maksamiselle asetettujen talouspoliittisten ehtojen tarkistamista siten, että BKT:n määrän ennakoitua jyrkemmän supistumisen vaikutukset voidaan ottaa huomioon. (3) Sen vuoksi neuvoston päätöstä 2009/459/EY olisi muutettava, ON HYVÄKSYNYT TÄMÄN PÄÄTÖKSEN: 1 artikla Muutetaan neuvoston päätös 2009/459/EY seuraavasti: 1. Korvataan 3 artiklan 5 kohdan a alakohta seuraavasti: ”pannaan täytäntöön selkeä julkisen talouden keskipitkän aikavälin ohjelma, jonka tavoitteena on supistaa julkisen talouden alijäämä suhteessa BKT:hen perussopimuksen mukaisen 3 prosentin viitearvon alapuolelle sellaisella aikavälillä ja vakauttamisuralla, joka on linjassa neuvoston Romanialle liiallista alijäämää koskevassa menettelyssä antamien suositusten kanssa”. 2. Korvataan 3 artiklan 5 kohdan b alakohta seuraavasti: ”hyväksytään ja pannaan täytäntöön vuoden 2010 ja myöhempien vuosien talousarviot vakauttamisuraa noudattaen”. 2 artikla Tämä päätös on osoitettu Romanialle. 3 artikla Tämä päätös julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja ([1]) EYVL L 53, 23.2.2002, s. 1. ([2]) EUVL L 150, 13.6.2009, s. 6. ([3]) EUVL L 150, 13.6.2009, s. 8.
Ehdotus: Euroopan parlamentin ja neuvoston päätös joustovälineen varojen käyttöön ottamisesta /* KOM/2010/0150 lopull. */





[pic] | EUROOPAN KOMISSIO | Bryssel 8.4.2010 KOM(2010)150 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Tutkittuaan kaikki mahdollisuudet kohdentaa määrärahoja uudelleen otsakkeen 4 sisällä komissio esittää toimielinten sopimuksen 27 kohdan mukaisesti, että joustovälineestä otetaan banaanialan liitännäistoimenpiteiden rahoittamiseksi 18,3 miljoonaa euroa ylittämällä otsakkeen 4 enimmäismäärä. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään lisätalousarvion nro 3/2010 julkaisemisen yhteydessä. Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan, ottavat huomioon komission ehdotuksen[3], sekä katsovat, että tutkittuaan kaikki mahdollisuudet kohdentaa määrärahoja uudelleen otsakkeen 4 sisällä budjettivallan käyttäjät sopivat, että vuoden 2010 talousarvioon sisältyvän rahoituksen täydentämiseksi joustovälineestä otetaan otsakkeen 4 enimmäismäärän ylittävä 18,3 miljoonan euron määrä banaanialan liitännäistoimenpiteitä varten, OVAT PÄÄTTÄNEET SEURAAVAA: 1 artikla Joustovälineestä otetaan 18,3 miljoonaa euroa otsakkeeseen 4 sisältyvinä maksusitoumusmäärärahoina Euroopan unionin varainhoitovuoden 2010 yleiseen talousarvioon, jäljempänä ’vuoden 2010 talousarvio’. Määrä käytetään seuraavien kohteiden lisärahoitukseen: - 18,3 miljoonaa euroa banaanialan liitännäistoimenpiteisiin. 2 artikla Tämä päätös julkaistaan Euroopan unionin virallisessa lehdessä . Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1. [3] EUVL […].
Ehdotus: neuvoston asetus Euroopan unionin ja Salomonsaarten välisessä kalastuskumppanuussopimuksessa määrättyjen kalastusmahdollisuuksien jakamisesta /* KOM/2010/0146 lopull. - NLE 2010/0081 */





[pic] | EUROOPAN KOMISSIO | Bryssel 14.4.2010 KOM(2010)146 lopullinen 2010/0081 (NLE) Ehdotus: NEUVOSTON ASETUS Euroopan unionin ja Salomonsaarten välisessä kalastuskumppanuussopimuksessa määrättyjen kalastusmahdollisuuksien jakamisesta PERUSTELUT Yhteisö ja Salomonsaaret ovat neuvoston komissiolle antaman valtuutuksen perusteella neuvotelleet kalastuskumppanuussopimuksen ja parafoineet sen 26. syyskuuta 2009. Sopimus antaa EU:n kalastajille kalastusmahdollisuuksia Salomonsaarten kalastusalueella 9. lokakuuta 2009 ja 8. lokakuuta 2012 väliseksi ajaksi. Kalastuskumppanuussopimus on esitetty neuvostolle hyväksyttäväksi. Perussopimuksen mukaisesti olisi myös määriteltävä jäsenvaltioiden kalastusmahdollisuuksien jakoperusteet. Komissio ehdottaa, että neuvosto hyväksyisi tämän asetuksen. 2010/0081 (NLE) Ehdotus: NEUVOSTON ASETUS (EY) N:o …/… annettu […] Euroopan unionin ja Salomonsaarten välisessä kalastuskumppanuussopimuksessa määrättyjen kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: 1. Uusi kalastuskumppanuussopimus parafoitiin 26 päivänä syyskuuta 2009 ja toimitettiin neuvostolle hyväksyttäväksi. 2. Olisi määriteltävä jäsenvaltioiden kalastusmahdollisuuksien jakoperusteet, ON HYVÄKSYNYT TÄMÄN ASETUKSEN: 1 artikla 1. Euroopan unionin ja Salomonsaarten välisen kalastuskumppanuussopimuksen pöytäkirjassa vahvistetut kalastusmahdollisuudet jaetaan jäsenvaltioiden kesken seuraavalla tavalla: - Nuottaa käyttävät tonnikalan pakastusalukset: | Espanja: Ranska: | 75 % käytettävissä olevista kalastusmahdollisuuksista 25 % käytettävissä olevista kalastusmahdollisuuksista | 2. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion kalastuslupahakemukset. 3. Asiassa sovelletaan yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annettua neuvoston asetusta (EY) N:o 1006/2008[1], sanotun kuitenkaan rajoittamatta sopimuksen ja pöytäkirjan määräysten soveltamista. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja [1] EUVL L 286, 29.10.2008, s. 33.
[pic] | EUROOPAN KOMISSIO | Bryssel 14.7.2010 KOM(2010)376 lopullinen 2010/0206 (APP) Ehdotus NEUVOSTON ASETUS (EU) N:o …/… ammattimaisista eurorahan maantiekuljetuksista jäsenvaltioiden rajojen yli euroalueella annetun Euroopan parlamentin ja neuvoston asetuksen (EU) N:o xx/yy soveltamisalan laajentamisesta PERUSTELUT Tämän ehdotuksen tarkoituksena on laajentaa ammattimaisista eurorahan maantiekuljetuksista jäsenvaltioiden rajojen yli euroalueella annetun asetusehdotuksen soveltamisalaa sellaisen jäsenvaltion alueeseen, joka ottaa pian euron käyttöön, koska rajat ylittävien käteisen eurorahan kuljetusten tarve yleensä lisääntyy euroon siirtymistä edeltävässä vaiheessa. Asetuksen soveltamisalan laajennuksen olisi tapahduttava automaattisesti ja tultava voimaan päivästä, jona neuvosto päättää poistaa jäsenmaan euroalueeseen kuulumista koskevan poikkeuksen. Pääehdotus perustuu perussopimuksen 133 artiklaan, jossa äänestysoikeus neuvostossa rajataan jäsenvaltioihin, jotka ovat jo ottaneet euron käyttöön. Koska tämä ehdotus koskee jäsenvaltioita, jotka eivät vielä ole ottaneet euroa käyttöön, se perustuu 352 artiklaan. Unionin toimet ovat tarpeen, jotta siirtyminen euroon voisi tapahtua kitkattomasti. 2010/0206 (APP) Ehdotus NEUVOSTON ASETUS (EU) N:o …/… ammattimaisista eurorahan maantiekuljetuksista jäsenvaltioiden rajojen yli euroalueella annetun Euroopan parlamentin ja neuvoston asetuksen (EU) N:o xx/yy soveltamisalan laajentamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 352 artiklan, ottaa huomioon Euroopan komission ehdotuksen[1], ottaa huomioon Euroopan parlamentin lausunnon[2], sen jälkeen, kun säädösehdotus on toimitettu kansallisille parlamenteille, noudattaa erityistä lainsäätämisjärjestystä, sekä katsoo seuraavaa: 1. Euroopan parlamentin ja neuvoston asetusta (EU) N:o xx/yy[3] sovelletaan niiden jäsenvaltioiden alueeseen, jotka ovat ottaneet euron yhtenäisvaluutakseen. 2. Euroon siirtymistä edeltävässä vaiheessa tarvitaan käteisen eurorahan kuljetuksia, sillä siirtymisajankohtana tarvittavat eurosetelit kuljetetaan yleensä euroalueen varastoista ja eurokolikot lyödään usein osittain tai kokonaan toisessa maassa. 3. Sen vuoksi asetusta (EU) N:o xx/yy on tarpeen soveltaa euron käyttöönottoon valmistautuviin jäsenvaltioihin siitä päivästä, jona neuvosto päättää poistaa niiden euroalueeseen kuulumista koskevan poikkeuksen, ON HYVÄKSYNYT TÄMÄN ASETUKSEN: 1 artikla Neuvoston asetusta (EU) N:o xx/yy sovelletaan sellaisen jäsenvaltion alueeseen, joka ei vielä ole ottanut käyttöön euroa, siitä päivästä, jona neuvosto tekee perussopimuksen 140 artiklan 2 kohdan mukaisesti päätöksen maan euroalueeseen kuulumista koskevan poikkeuksen kumoamisesta. 2 artikla Tämä asetus tulee voimaan kuusi kuukautta sen jälkeen, kun se on julkaistu Euroopan unionin virallisessa lehdessä . Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja […] [1] EUVL …, s. .. [2] EUVL …, s. .. [3] EUVL …, s. ..
[pic] | EUROOPAN KOMISSIO |

Bryssel 23.9.2010

KOM(2010) 519 lopullinen

2008/0246 (COD)

KOMISSION LAUSUNTO Euroopan unionin toiminnasta tehdyn sopimuksen 294 artikl an 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUKSEKSI

matkustajien oikeuksista meri- ja sisävesiliikenteessä sekä asetuksen (EY) N:o 2006/2004 muuttamisesta

EUROOPAN KOMISSION EHDOTUSTA MUUTTAVA Euroopan unionin toiminnasta tehdyn sopimuksen 293 artiklan 2 kohdan nojalla

2008/0246 (COD)

KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta

EUROOPAN PARLAMENTIN JA NEUVOSTON ASETUKSEKSI matkustajien oikeuksista meri- ja sisävesiliikenteessä sekä asetuksen (EY) N:o 2006/2004 muuttamisesta

1. TAUSTA

Ehdotus toimitettiin Euroopan parlamentin ja neuvoston käsiteltäväksi: 5. joulukuuta 2008

Euroopan parlamentti antoi lausuntonsa ensimmäisessä käsittelyssä: 23. huhtikuuta 2009

Euroopan talous- ja sosiaalikomitea antoi lausuntonsa: 16.heinäkuuta 2009

Neuvoston kanta vahvistettiin yksimielisesti: 11. maaliskuuta 2010

Coreper hyväksyi toisessa käsittelyssä esitetyn kompromissin: 23. kesäkuuta 2010

Euroopan parlamentti antoi lausuntonsa toisessa käsittelyssä: 6. heinäkuuta 2010

2. Ehdotuksen tavoite

Kyseessä olevalla lainsäädäntöehdotuksella pyritään vahvistamaan matkustajien oikeudet meri- ja sisävesiliikenteessä sekä kotimaassa että ulkomailla. Näihin oikeuksiin kuuluvat vähimmäissäännöt, jotka koskevat matkustajien tiedonsaantia ennen matkaa ja sen aikana, matkan keskeytyessä annettavaa apua ja korvausta, matkan myöhästyessä noudatettavia toimenpiteitä ja liikuntarajoitteisten henkilöiden avustamista. Tällä ehdotuksella on tarkoitus ottaa käyttöön samankaltaisia riippumattomia kansallisia riitojenratkaisuelimiä, joista jo säädetään voimassa olevassa ilmailu- ja rautatiealan lainsäädännössä.

3. Komission lausunto Euroopan parlamentin tarkistuksista

Euroopan parlamentin toisessa käsittelyssä 6. heinäkuuta 2010 antama lausunto lähensi neuvoston kantaa komission ehdotukseen seuraavasti: soveltamisalan laajentaminen (poikkeuksena alukset, jotka kuljettavat enintään 36 matkustajan sijaan enintään 12 matkustajaa), liikuntarajoitteisten ja vammaisten matkustajien oikeuksien suojan parantaminen (tietojen antaminen helppokäyttöisessä muodossa, matkustusoikeudesta tehtävien poikkeuksien vähentäminen, ilmoittamismääräajan lyheneminen) ja meri- ja sisävesiliikennettä käyttävien matkustajien yleisen suojan parantaminen (alemmat korvauskynnykset ja parempi apu).

Euroopan parlamentin kanta perustuu kompromissiin, joka saatiin aikaan viimeisessä epävirallisessa kolmikantaneuvottelussa 15. kesäkuuta 2010. Kompromissista keskusteltiin ja se hyväksyttiin neuvostossa 23. kesäkuuta 2010.

4. Päätelmä

Euroopan unionin toiminnasta tehdyn sopimuksen 293 artiklan 2 kohdan nojalla komissio muuttaa ehdotustaan edellä esitetyn neuvoston ja Euroopan parlamentin kompromissitekstin mukaisesti.
[pic] | EUROOPAN KOMISSIO | Bryssel 26.11.2010 KOM(2010) 760 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Vuoden 2011 talousarvioon on tarpeen ottaa lisämenoja, joita ei voida kattaa otsakkeiden 1 a ja 4 enimmäismäärien rajoissa. Tämän vuoksi ehdotetaan, että joustovälineestä otetaan käyttöön varoja toimielinten sopimuksen 27 kohdan mukaisesti. Joustovälineestä otetaan käyttöön - 18 miljoonaa euroa otsakkeeseen 1 a sisältyvää elinikäisen oppimisen ohjelmaa varten; - 16 miljoonaa euroa otsakkeeseen 1 a sisältyvää kilpailukyvyn ja innovoinnin puiteohjelmaa varten; - 71 miljoonaa euroa Palestiinaa varten otsakkeessa 4. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään vuoden 2011 talousarvion julkaisemisen yhteydessä. Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan, ottavat huomioon komission ehdotuksen,[3] sekä katsovat, että tutkittuaan kaikki mahdollisuudet kohdentaa määrärahat uudelleen otsakkeiden 1 a ja 4 sisällä budjettivallan käyttäjät sopivat 11 päivänä marraskuuta 2010 pidetyssä neuvottelukokouksessa siitä, että vuoden 2011 talousarvioon sisältyvän rahoituksen täydentämiseksi joustovälineestä otetaan käyttöön varoja, joita ei voida kattaa otsakkeiden 1 a ja 4 enimmäismäärien rajoissa, seuraavasti: - 18 miljoonaa euroa otsakkeeseen 1 a sisältyvää elinikäisen oppimisen ohjelmaa varten; - 16 miljoonaa euroa otsakkeeseen 1 a sisältyvää kilpailukyvyn ja innovoinnin puiteohjelmaa varten; - 71 miljoonaa euroa Palestiinaa varten otsakkeessa 4, OVAT PÄÄTTÄNEET SEURAAVAA: 1 artikla Joustovälineestä otetaan 34 miljoonaa euroa otsakkeeseen 1 a sisältyvinä maksusitoumusmäärärahoina ja 71 miljoonaa euroa otsakkeeseen 4 sisältyvinä maksusitoumusmäärärahoina Euroopan unionin varainhoitovuoden 2011 yleiseen talousarvioon, jäljempänä ’vuoden 2011 talousarvio’. Määrä käytetään seuraavien kohteiden lisärahoitukseen: - 18 miljoonaa euroa otsakkeeseen 1 a sisältyvää elinikäisen oppimisen ohjelmaa varten; - 16 miljoonaa euroa otsakkeeseen 1 a sisältyvää kilpailukyvyn ja innovoinnin puiteohjelmaa varten; - 71 miljoonaa euroa Palestiinaa varten otsakkeessa 4. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1. [3] EUVL […].
Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta /* KOM/2011/0373 lopull. */





PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Tutkittuaan kaikki mahdollisuudet kohdentaa määrärahoja uudelleen otsakkeen 4 sisällä komissio esittää toimielinten sopimuksen 27 kohdan mukaisesti, että joustovälineestä otetaan Euroopan naapuruuspolitiikan rahoittamiseksi 153,3 miljoonaa euroa ylittämällä otsakkeen 4 enimmäismäärä. Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään vuoden 2012 talousarvion julkaisemisen yhteydessä. Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan, ottavat huomioon Euroopan komission ehdotuksen, sekä katsovat, että tutkittuaan kaikki mahdollisuudet kohdentaa määrärahoja uudelleen otsakkeen 4 sisällä näyttää olevan välttämätöntä, että vuoden 2012 talousarvion rahoituksen täydentämiseksi joustovälineestä otetaan otsakkeen 4 enimmäismäärän ylittävä 153,3 miljoonan euron määrä Euroopan naapuruuspolitiikan rahoittamiseksi, OVAT HYVÄKSYNEET TÄMÄN PÄÄTÖKSEN: 1 artikla Joustovälineestä otetaan 153,3 miljoonaa euroa otsakkeeseen 4 sisältyvinä maksusitoumusmäärärahoina Euroopan unionin varainhoitovuoden 2012 yleiseen talousarvioon. Määrällä katetaan Euroopan naapuruuspolitiikan 153 343 576 euron rahoitustarve otsakkeessa 4. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1.
KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON ASETUStekstiilien nimityksistä ja niitä vastaavista tekstiilituotteiden merkinnöistä /* KOM/2011/0423 lopullinen - 2009/0006 (COD) */





2009/0006 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON ASETUS tekstiilien nimityksistä ja niitä vastaavista tekstiilituotteiden merkinnöistä (ETA:n kannalta merkityksellinen teksti) 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentin ja neuvoston käsiteltäväksi: 30. tammikuuta 2009 Euroopan parlamentti antoi lausuntonsa ensimmäisessä käsittelyssä: 18. toukokuuta 2010 Euroopan talous- ja sosiaalikomitea antoi lausuntonsa: 16. joulukuuta 2009 Neuvoston kanta vahvistettiin: 6. joulukuuta 2010 Coreper hyväksyi toisessa käsittelyssä esitetyn kompromissin: 20. huhtikuuta 2011 Euroopan parlamentti antoi lausuntonsa toisessa käsittelyssä: 11. toukokuuta 2011 3. Komission ehdotuksen tavoite Komission ehdotuksen taustalla on sääntelyn parantamista koskeva aloite. Ehdotuksen tavoitteena on tekstiilituotteiden merkintöjä koskevan sääntelykehyksen yksinkertaistaminen ja parantaminen, jotta uusien kuitujen kehittäminen ja käyttöönotto helpottuisi ja tekstiili- ja vaatetusalan innovaatiotoiminta tehostuisi. Yleisen tavoitteen saavuttamiseksi ehdotuksella pyritään · sujuvoittamaan lainsäädännön mukauttamista tekniikan kehitykseen muokkaamalla nykyiset kolme direktiiviä yhdeksi asetukseksi, jolloin vältetään tarve saattaa pelkästään teknisiä päivityksiä osaksi kansallista lainsäädäntöä, · lyhentämään hakemuksen jättämisen ja uuden kuitunimityksen hyväksymisen välistä aikaa. 4. Komission lausunto Euroopan parlamentin tarkistuksista Euroopan parlamentin toisessa käsittelyssä 11. toukokuuta 2011 antama lausunto on tasapainoinen kompromissi, jossa on joitakin tarkistuksia neuvoston kantaan, jotta kuluttajien on mahdollista saada enemmän tietoa muiden kuin tekstiiliä olevien eläinperäisten osien esiintymisestä ja tekstiilituotteiden kokonaiskoostumuksesta. Uudelleentarkastelulausekkeessa kehotetaan komissiota tutkimaan edelleen tekstiilituotteiden merkintöjen yhtenäistämistä, johon kuuluu myös alkuperäismerkintäjärjestelmä. Kompromissiteksti on ehdotuksen yleisen tavoitteen mukainen. Euroopan parlamentin kanta perustuu kompromissiin, joka saatiin aikaan kolmikantaneuvottelussa 12. huhtikuuta 2011. Se hyväksyttiin neuvostossa 20. huhtikuuta 2011. 5. Päätelmä Komissio hyväksyy Euroopan parlamentin toisen käsittelyn tarkistukset edellä esitetyn neuvoston ja Euroopan parlamentin kompromissitekstin mukaisesti.